cyanic-selkie/wikianc huggingface dataset:
Σωτήρης Δανέζης
Βιογραφία
Από τη σειρά «Ορίζοντας» προκάλεσαν αίσθηση τα ντοκιμαντέρ: "Οι Εγκλωβισμένοι", στο οποίο αποτυπώνεται με κινηματογραφικό τρόπο το δράμα των χιλιάδων προσφύγων που βρέθηκαν το 2016 στην Ειδομένη του νομού Κιλκίς, "Το γονίδιο του Τζόγου" με μοναδικές μαρτυρίες και γυρίσματα στο εσωτερικό ενός καζίνο, το "Τανγκό για μια Ψήφο" για τις ρουσφετολογικές πρακτικές στην Ελλάδα, το ντοκιμαντέρ "Γεννημένοι Δεύτεροι Φορά" με συγκλονιστικές συνεντεύξεις τεσσάρων ανθρώπων που συνάντησαν τον θάνατο και τον "ξεγέλασαν" και το "Μεγάλο Ξεπούλημα" που παρουσιάζει ιστορίες από την εκποίηση του πλούτου της μεσαίας τάξης στα χρόνια της οικονομικής κρίσης.
Δημοσιογραφική πορεία
Από τον Ιανουάριο του 1994 έως τον Δεκέμβριο του 1999 εργάστηκε ως δημοσιογράφος και παρουσιαστής στα δελτία ειδήσεων του τηλεοπτικού σταθμού ΣΚΑΙ, o οποίος μετονομάστηκε σε Alpha TV το 1999.
Τον Ιανουάριο του 2000 ξεκίνησε μια μακρόχρονη δημοσιογραφική πορεία στο Mega Channel. Tρία χρόνια αργότερα δημιούργησε τη μηνιαία σειρά διεθνών ντοκιμαντέρ «Εμπόλεμη Ζώνη», με την οποία καθιερώθηκε στο χώρο της έρευνας διεθνών θεμάτων και της οπτικοακουστικής αφήγησης. Ο χαρακτηριστικός τρόπος παρουσίασης των ιστοριών του συνεχίστηκε και στην σειρά «Ορίζοντας», η οποία έκανε πρεμιέρα τον Μάρτιο του 2015.
Κατά τη διάρκεια της καριέρας του έχει βρεθεί στα πιο «θερμά» σημεία του πλανήτη, σε περιοχές που σημαδεύτηκαν από πολιτικές αναταραχές και ανθρωπιστικές κρίσεις και σε περισσότερες από 80 χώρες του κόσμου: από την απομονωμένη Βόρεια Κορέα, το Νεπάλ, τη Μιανμάρ, την Αϊτή, το Βιετνάμ, την Καμπότζη και τα νησιά Φώκλαντς, ως την Ιαπωνία, τη Σομαλία, τη Σιέρα Λεόνε, το Κονγκό, τη Ρουάντα, το Ιράν, το Ελ Σαλβαδόρ, την Κολομβία και τις περιοχές του Αμαζονίου, της Σαχάρας και της Αλάσκας.
Ως πολεμικός ανταποκριτής έχει καλύψει, με πολλαπλές αποστολές, την κρίση των παρατραπεζών στην Αλβανία (1997), τους Νατοϊκούς βομβαρδισμούς στο Κόσοβο (1999), τους πολέμους στο Αφγανιστάν (2001) και στο Ιράκ (2003), όπου και παρέμεινε επί 78 μέρες παρά τις πιέσεις για αποχώρηση των Ελλήνων δημοσιογράφων, καταγράφοντας την πτώση της Βαγδάτης και του καθεστώτος του Σαντάμ Χουσεΐν. Το 2006 έγινε ο πρώτος Έλληνας δημοσιογράφος που ενσωματώθηκε σε μάχιμη μονάδα του αμερικανικού στρατού. Κατά τη διάρκεια της παραμονής του σε προκεχωρημένο φυλάκιο της 10th Mountain Division και ανήμερα της 5ης επετείου από την 11η Σεπτεμβρίου, έπεσε σε ενέδρα των Ταλιμπάν, στην επαρχία Γκάζνι του Αφγανιστάν.
Το 2011 κάλυψε τον εμφύλιο στη Λιβύη με δύο δημοσιογραφικές αποστολές: αρχικά βρέθηκε στον ξεσηκωμό και στα γεγονότα της Βεγγάζης (ως το πρώτο ελληνικό τηλεοπτικό συνεργείο που έφθασε στην ανατολική Λιβύη ) και ακολούθησε την προέλαση των αντικαθεστωτικών δυνάμεων προς την πόλη Σύρτη. Με τον εικονολήπτη Άρη Βιτάλη, τον μεταφραστή και τον οδηγό του, έγιναν στόχος ενός μαχητικού αεροσκάφους. Η βόμβα έπεσε μερικές δεκάδες μέτρα μακριά. Είκοσι μέρες αργότερα επέστρεψε στην Αθήνα και ταξίδεψε στην πρωτεύουσα της Λιβύης, Τρίπολη, απ’ όπου μετέδωσε τις τελευταίες ημέρες του καθεστώτος Καντάφι.
Το 2013 ήταν ο απεσταλμένος του Mega στην κρίση της Κριμαίας      και στις πολεμικές συγκρούσεις που ξέσπασαν, λίγους μήνες αργότερα, στο μέτωπο της ανατολικής Ουκρανίας.
Με τις ανταποκρίσεις του "σφράγισε" μεγάλα διεθνή γεγονότα, όπως τις τρομοκρατικές επιθέσεις της 11ης Σεπτεμβρίου στις ΗΠΑ (2001), την τραγωδία από το φονικό τσουνάμι στην νοτιοανατολική Ασία (2004) και τον τυφώνα "Κατρίνα" στη Νέα Ορλεάνη των ΗΠΑ (2005), τις τρομοκρατικές επιθέσεις στο Παρίσι (2015) και στις Βρυξέλλες (2016), τις διαδηλώσεις κατά των G8 στη Γένοβα (2001) και τον καταστροφικό σεισμό στην Αϊτή (2010), όπου εντόπισε εγκλωβισμένο στα ερείπια ενός κτιρίου, έντεκα μέρες μετά τον σεισμό, τον 22χρονο Wismond Exantus, συμβάλλοντας καθοριστικά στην ανέλπιστη διάσωσή του, μια είδηση που έκανε τον γύρο του κόσμου.
To πρώτο του δελτίο Ειδήσεων ως παρουσιαστής ήταν το 1996 στον τηλεοπτικό σταθμό ΣΚΑΙ. Στο Mega παρουσίαζε, επί σειρά ετών, νυχτερινά δελτία και τις διεθνείς ειδήσεις στο κεντρικό δελτίο του σταθμού, ενώ έφθασε μέχρι και τη θέση του κεντρικού παρουσιαστή στα Γεγονότα στις 20.00, έναν ρόλο για τον οποίο απέσπασε θετικά σχόλια και κριτικές.
Το 2013 ανέλαβε να δημιουργήσει στην Ελλάδα την ιστοσελίδα FortuneGreece.com, του γνωστού αμερικανικού επιχειρηματικού περιοδικού “FORTUNE”, την οποία διηύθυνε έως το 2015.
Τον Οκτώβριο του 2018 εντάχθηκε στο δημοσιογραφικό δυναμικό του ενημερωτικού τομέα του τηλεοπτικού σταθμού Open Beyond, ως επικεφαλής του Τμήματος Διεθνών Ειδήσεων και στη συνέχεια ως σχολιαστής διεθνών ειδήσεων. Τον Μάιο του 2019, ενόψει Ευρωεκλογών, παρουσίασε την ενημερωτική εκπομπή "Η Ώρα της Ευρώπης" και έκανε την παραγωγή στη σειρά "Η Ευρώπη για Μένα" με συνεντεύξεις προσωπικοτήτων και τις προσδοκίες τους από την ενωμένη Ευρώπη.
Τον Φεβρουάριο του 2022, ταξίδεψε στο Κίεβο και στη Μαριούπολη για να καλύψει τη ρωσική εισβολή και τον πόλεμο στην Ουκρανία. Βρέθηκε στο κονβόι της ελληνικής διπλωματικής αποστολής με τους τελευταίους Έλληνες δημοσιογράφους που βγήκαν από τη Μαριούπολη πριν ξεσπάσουν μάχες στον αστικό ιστό. Το κονβόι αντιμετώπισε τις κάννες ρωσικών αρμάτων μάχης σε μπλόκο του ρωσικού στρατού και αργότερα δέχτηκε πυρά από αγνώστους καθώς διέσχιζε την εμπόλεμη ζώνη της Ουκρανίας.
Διακρίσεις
Το 2008 του απονεμήθηκε από τον Πρόεδρο της Δημοκρατίας το βραβείο του Ιδρύματος Προαγωγής Δημοσιογραφίας Αθανάσιου Μπότση. Στα τηλεοπτικά βραβεία «Πρόσωπα 2007» απέσπασε το βραβείο για το «Καλύτερο Δημοσιογραφικό Ρεπορτάζ» για την αποστολή του στο Αφγανιστάν, πέντε χρόνια μετά την 11η Σεπτεμβρίου. Έχει σειρά τιμητικών διακρίσεων από την ΕΣΗΕΑ, τον Δήμο Αθηναίων, τον Δήμο Θεσσαλονίκης, τους Γιατρούς του Κόσμου, συλλόγους και οργανώσεις.
Φεστιβάλ
Τον Σεπτέμβρη του 2007, το ντοκιμαντέρ του «Οogruk Σημαίνει Πετρέλαιο» προβλήθηκε στο Φεστιβάλ Κινηματογράφου της Αθήνας, «Νύχτες Πρεμιέρας».
Τον Μάρτιο του 2008, το 10ο Διεθνές Φεστιβάλ Ντοκιμαντέρ Θεσσαλονίκης «Εικόνες του 21ου Αιώνα» τίμησε τον Σωτήρη Δανέζη με ένα ειδικό αφιέρωμα και την προβολή δέκα ντοκιμαντέρ της «Εμπόλεμης Ζώνης» στις κινηματογραφικές αίθουσες. Την ίδια περίοδο πραγματοποίησε το εργαστήρι με τίτλο "Guerilla Filming - Επικίνδυνες Αποστολές".
Το 2007 και το 2008 δύο ντοκιμαντέρ της «Εμπόλεμης Ζώνης» είχαν επιλεγεί, για πρώτη φορά, στο επίσημο πρόγραμμα του ίδιου θεσμού.
Το 2009 το ντοκιμαντέρ του "Κανούν - Ο Νόμος της Τιμής και του Αίματος" επελέγη στο Διεθνές Διαγωνιστικό Τμήμα του FIPA, ενός από τα σημαντικότερα φεστιβάλ οπτικοακουστικών προγραμμάτων στην Ευρώπη.
Το 2023 δύο ντοκιμαντέρ σε σκηνοθεσία του Σωτήρη Δανέζη και εκτέλεση παραγωγής της Danezis Stories κάνουν πρεμιέρα στο 25ο Διεθνές Φεστιβάλ Ντοκιμαντέρ Θεσσαλονίκης. To μεγάλου μήκους "Roofless Dreams" που υλοποιήθηκε με την υποστήριξη του “ΤΙΜΑ Κοινωφελούς Ιδρύματος”, καταγράφει επί ένα χρόνο τις ιστορίες πέντε πρωταγωνιστών της επιβίωσης, οι οποίοι ζουν σε καθεστώς αστεγίας και εστιάζει στις προσπάθειες της ΑΜΚΕ “Emfasis” να τους στηρίξει και να τους κρατήσει στη ζωή κάτω από αντίξοες συνθήκες. Το "Fishing for Litter" που υλοποιήθηκε με την υποστήριξη του Κοινωφελούς Ιδρύματος Αθανάσιος Κ. Λασκαρίδης, ακολουθεί τέσσερις έμπειρους αλιείς με τις μηχανότρατές τους από τα λιμάνια της Καβάλας, της Σάμου, της Χίου και της Λέσβου. Μαζί με άλλους 36 καπετάνιους αλιευτικών σκαφών συμμετέχουν στο πρόγραμμα «Ψαρεύοντας Απορρίμματα» του Κοινωφελούς Ιδρύματος Αθανάσιος Κ. Λασκαρίδης, που έχει ως στόχο να συνδράμει την επιστημονική έρευνα, να ευαισθητοποιήσει την αλιευτική βιομηχανία και να προωθήσει αλλαγές στις πρακτικές διαχείρισης των απορριμμάτων της.
Φωτογραφία
Ο Σωτήρης Δανέζης ασχολείται με πάθος με τη φωτογραφία έχοντας πραγματοποιήσει τρεις ατομικές εκθέσεις και συμμετέχοντας σε πολλές ομαδικές.
Το 2009, το Μουσείο Κυκλαδικής Τέχνης στην Αθήνα, φιλοξένησε την έκθεση του «Ένας Σύνθετος Κόσμος». Το 2008, είχε πραγματοποιήσει την πρώτη του έκθεση με τίτλο «Ένα Δευτερόλεπτο Σιωπής», στο Μουσείο Φωτογραφίας Θεσσαλονίκης, ένα χρόνο νωρίτερα.
Τον Απρίλιο του 2022, παρουσίασε την τρίτη έκθεσή του με τίτλο "Non-Returns". Ήταν μία συμπαραγωγή του Δήμου Πειραιά, της Δημοτικής Πινακοθήκης του Δήμου Πειραιά και του Εργαστηρίου Φιλοσοφίας και Φωτογραφίας, με χορηγό Τεχνολογίας την LG OLED TV και χορηγό Επικοινωνίας την Danezis Stories. Η έκθεση περιελάμβανε περισσότερα από 300 φωτογραφικά έργα, εγκαταστάσεις, προβολές και στιγμιότυπα από τα ντοκιμαντέρ του. Στον χώρο εκτέθηκαν, για πρώτη φορά, προσωπικά αντικείμενα τα οποία έφερε μαζί του, πίσω στην Ελλάδα, ως ενθύμια-ίχνη των αποστολών που πραγματοποίησε και των ιστοριών που κατέγραψε. Το σύνολο του φωτογραφικού έργου δημιουργήθηκε παράλληλα και κατά τη διάρκεια των δημοσιογραφικών αποστολών και των γυρισμάτων του σε περισσότερες από 80 χώρες του κόσμου.
Εκπαιδευτική δραστηριότητα
Τον Νοέμβρη του 2019 συμμετείχε ως ένας από τους βασικούς ομιλητές στο "Journalists Field Safety" Training School του International Peace Journalism Lab. Πρόκειται για το πρώτο σχολείο για την ασφάλεια των δημοσιογράφων στα πεδία πολέμων και ανθρωπιστικών κρίσεων που διοργάνωσε το Εργαστήριο Ειρηνευτικής Δημοσιογραφίας του Τμήματος Δημοσιογραφίας και ΜΜΕ του Αριστοτέλειου Πανεπιστημίου Θεσσαλονίκης, από κοινού με την Έδρα Jean Monnet για τη Δημοσιογραφία της Ευρωπαϊκής Ολοκλήρωσης και το Πολυεθνικό Κέντρο Εκπαίδευσης Επιχειρήσεων Υποστήριξης της Ειρήνης (ΠΚΕΕΥΕ), με την υποστήριξη των: Incubator for Media Education and Development (ImedD), Ευρωπαϊκής Ομοσπονδίας Δημοσιογράφων και Digital Communications Network Hub Thessaloniki.
Από το 2014 έως το 2018 δίδαξε Διεθνείς Ειδήσεις, Δημοσιογραφική Έρευνα και Τεχνικές Συνέντευξης στο ΙΕΚ ΑΚΜΗ και συμμετέχει ως εισηγητής στα εκπαιδευτικά προγράμματα του Ιδρύματος Αικατερίνης Λασκαρίδη. Παράλληλα προσέφερε εξατομικευμένη, συμβουλευτική καθοδήγηση σε νέους επιχειρηματίες, ως ένας εκ των εθελοντών μεντόρων του People’s Trust.
Άλλες δραστηριότητες
Ως πρώην μουσικός και ραδιοφωνικός παραγωγός συνεργάστηκε με την ΕΜΙ και κυκλοφόρησε το 2008 ένα διπλό CD-DVD με αποσπάσματα από 25 ντοκιμαντέρ της Εμπόλεμης Ζώνης, προσωπικές μουσικές επιλογές, μουσικές της σειράς και φωτογραφίες από το προσωπικό του αρχείο.
Συμμετείχε στη συγγραφή του βιβλίου «Οι Ειδήσεις του Πολέμου και ο Πόλεμος κατά της Είδησης» του Ιδρύματος Μαραγκοπούλου. Κείμενά του έχουν δημοσιευτεί στο διαδίκτυο, αλλά και σε εβδομαδιαία και μηνιαία περιοδικά.
Τον Φεβρουάριο του 2013 συμμετείχε στην θεατρική παράσταση «John Lennon, Ears on a Beatle, Το σκαθάρι και τα μάτια σας», του Αμερικανού συγγραφέα Mark St. Germain, που σκηνοθέτησε η Αθανασία Καραγιαννοπούλου, στο Θέατρο «Αγγέλων Βήμα», επενδύοντας με τη φωνή του κείμενα ειδήσεων πριν από κάθε σκηνή του έργου.
Παραπομπές
Κατηγορία:Έλληνες δημοσιογράφοι Κατηγορία:Έλληνες παρουσιαστές Κατηγορία:Έλληνες παραγωγοί ντοκιμαντέρ Κατηγορία:Πολεμικοί ανταποκριτές
ISO 639:g
! gaa ! gab ! gac ! gad ! gae ! gaf ! gag ! gah ! gai ! gaj ! gak ! gal ! gam ! gan ! gao ! gap ! gaq ! gar ! gas (Αντιουάσι) ! gat ! gau (Μουντχίλι) !(gav) ! gaw ! gax (Μποράνα-Άρσι-Γκούτζι) ! gay ! gaz (Δυτικά κεντρικά) ! gba (Κεντρική Αφρικανική Δημοκρατία) ! gbb !(gbc) ! gbd ! gbe ! gbf ! gbg ! gbh (Ντέφι) ! gbi ! gbj (Μπόντο) ! gbk ! gbl ! gbm ! gbn ! gbo (Βόρεια) ! gbp ! gbq ! gbr ! gbs (Γκμπέσι) ! gbu ! gbv ! gbw ! gbx (Ανατολικά Χπλα) ! gby ! gbz (Ζοροαστριανά) ! gcc ! gcd ! gce ! gcf ! gcl ! gcn ! gcr ! gct (Κολωνίας Τόβαρ) ! gda (Γκάντε) ! gdb (Ποττάνγκι Ολλάρ) ! gdc ! gdd ! gde ! gdf ! gdg ! gdh ! gdi ! gdj ! gdk ! gdl ! gdm ! gdn ! gdo ! gdq ! gdr ! gds ! gdt ! gdu ! gdx ! gea ! geb ! gec (Γκμπόλοο) ! ged ! geg ! geh (Χουττεριτικά) ! gei ! gej ! gek ! gel !(gen) ! geq ! ges ! gew ! gex ! gey ! gez ! gfk ! gft ! gfx ! gga ! ggb ! ggd ! gge ! ggg !(ggh) ! ggk ! ggl ! ggm ! ggn (Ανατολικά) ! ggo (Νότια) !(ggr) ! ggt ! ggu ! ggw ! gha ! ghc (Ιερνοσκωτικά) ! ghe (Νότια) ! ghh (Βόρεια) ! ghk (Γκέκο) ! ghl ! ghn ! gho ! ghr ! ghs ! ght (Κουτάνγκ) ! gia ! gib ! gic ! gid ! gig ! gih ! gil ! gim (Ανατολικά υψίπεδα) ! gin !(gio) ! gip (Δυτική Νέα Βρετανία) ! giq (Πράσινα) ! gir (Κόκκινα) ! gis (Βόρεια) ! git ! giu ! giw (Λευκά) ! gix ! giy ! giz (Νότια) ! gji ! gjk (Κάτσι) ! gjm ! gjn ! gju ! gka ! gke ! gkm ! gkn ! gko ! gkp (Γουινέα) ! gla (Σκωτικά) ! glc ! gld ! gle ! glg ! glh (Βορειοδυτικά) ! gli ! glj ! glk ! gll ! glo ! glr ! glu (Τσαντ) ! glv ! glw ! gly ! gma ! gmb ! gmd ! gmh (Μέσα υψηλά) ! gml (Μέσα χαμηλά) ! gmm ! gmn !(gmo) ! gmu ! gmv ! gmx ! gmy ! gmz ! gna ! gnb ! gnc ! gnd ! gne ! gng ! gnh ! gni ! gnk ! gnl ! gnm ! gnn ! gno (Βόρεια) ! gnq ! gnr ! gnt ! gnu ! gnw (Δυτικά βολιβιανά) ! gnz ! goa ! gob ! goc ! god ! goe ! gof ! gog ! goh (Παλαιά υψηλά) ! goi ! goj ! gok ! gol ! gom (Γκοάν) ! gon ! goo ! gop ! goq ! gor ! gos ! got ! gou ! gow ! gox ! goy ! goz ! gpa ! gpe ! gpn ! gqa ! gqi ! gqn (Βραζιλία) ! gqr ! gqu ! gra (Ρατζπούτ) ! grb ! grc (έως το 1453) ! grd ! grg ! grh ! gri ! grj (Νότια) ! grm ! grn ! gro ! grq ! grr ! grs ! grt ! gru ! grv (Κεντρικά) ! grw ! grx ! gry (Μπάρκλεϋβιλ) ! grz !(gsc) ! gse ! gsg ! gsl ! gsm ! gsn ! gso ! gsp ! gss ! gsw (Αλεμανικά, Αλσατίας) ! gta ! gti ! gtu ! gua ! gub ! guc ! gud (Γιοκομπουέ) ! gue ! guf ! gug (Παραγουανικά) ! guh ! gui (Ανατολικά βολιβιανά) ! guj ! guk ! gul ! gum ! gun (Μπυά) ! guo ! gup ! guq ! gur ! gus ! gut ! guu ! guv ! guw ! gux ! guz ! gva (Παραγουάη) ! gvc ! gve ! gvf ! gvj ! gvl ! gvm ! gvn ! gvo ! gvp (Παρά) ! gvr (Δυτικά) ! gvs ! gvy ! gwa ! gwb ! gwc ! gwd ! gwe ! gwf ! gwg ! gwi ! gwj ! gwm ! gwn ! gwr ! gwt ! gwu ! gww ! gwx ! gxx ! gya (Βορειοδυτικά) ! gyb ! gyd ! gye ! gyf ! gyg ! gyi ! gyl ! gym ! gyn ! gyr ! gyy ! gza ! gzi ! gzn
Κατηγορία:ISO 639
Κριστιάν Κλαβιέ
Γεννήθηκε το 1952 στο Παρίσι. Έχει διακριθεί κυρίως σε κωμικούς ρόλους και έχει γίνει γνωστός από τον ρόλο του Αστερίξ στις ταινίες Αστερίξ και Οβελίξ εναντίον Καίσαρα και Αστερίξ και Οβελίξ: Επιχείρηση Κλεοπάτρα με συμπρωταγωνιστή τον Ζεράρ Ντεπαρντιέ.
Ο Κλαβιέ έχει εκφράσει δημοσίως τις πολιτικές του πεποιθήσεις, καθώς υποστήριξε τον Νικολά Σαρκοζί στις προεδρικές εκλογές του 2007 και του 2012. Επίσης, διαφωνεί με τη πολιτική της κυβέρνησης του Φρανσουά Ολάντ να φορολογεί τα υψηλά εισοδήματα και γι' αυτό απέσυρε τα κεφάλαιά του από τη Γαλλία και από το 2012 ζει στο Λονδίνο.
Παραπομπές
Κατηγορία:Γάλλοι κωμικοί Κατηγορία:Γάλλοι σεναριογράφοι Κατηγορία:Γάλλοι παραγωγοί ταινιών Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι άνδρες ηθοποιοί θεάτρου Κατηγορία:Γάλλοι άνδρες ηθοποιοί τηλεόρασης Κατηγορία:Γάλλοι σκηνοθέτες κινηματογράφου
El Preso Número 9
To El Preso Número 9 (ισπ. ο φυλακισμένος υπ' αριθμόν 9) είναι δημοφιλές τραγούδι της Λατινικής Αμερικής σε στίχους και μουσική του Ροβέρτο Καντοράλ.
Στοίχοι και ερμηνεία
Το τραγούδι συγκαταλέγεται στο λαϊκό ηθοπλαστικό είδος. Ο πρωταγωνιστής του τραγουδιού είναι ένας απλός άνθρωπος που βρίσκεται αντιμέτωπος με την συνείδησή του. Η πράξη του είναι ενάντια στο νόμο, αλλά ελπίζει η δευτέρα παρουσία να του αποδώσει το δίκαιο που του ανήκει.
Κατηγορία:Τραγούδια του 1960
Τζαμί Ζαϊνούλλα Ρασούλεφ
Το τζαμί Ζαϊνούλλα Ρασούλεφ στην επαρχία Τζάρσκογιε σέλο, και ένα από τα τζαμιά στο Ουτσάλι, στη Δημοκρατία του Μπασκορτοστάν, στη Ρωσία.
μικρογραφία|left|300x300εσ|Τζαμί Ζαϊνούλλα Ρασούλεφ Πήρε το όνομά του από τον Ζαϊνούλλα Ρασούλεφ.
Παραπομπές
Κατηγορία:Δημοκρατία του Μπασκορτοστάν
Όζιο Σόττο
Το Όζιο Σόττο (ιταλικά: Osio Sotto) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Η Barbie στην Λίμνη των Κύκνων
Η Barbie στην Λίμνη των Κύκνων (αγγλικά: Barbie of Swan Lake) είναι κινούμενα σχεδία σε σκηνοθεσία Όουεν Χέρλι. Η ιστορία είναι προσαρμοσμένη στην Λίμνη των Κύκνων του Πιότρ Ιλίτς Τσαϊκόφσκι.
Πλοκή
Η Οντέτ είναι μια νεαρή κοπέλα, που ακολουθεί τη Λίλα, μια μονόκερο, στο Μαγεμένο Δάσος και παίρνει τον μαγικό κρύσταλλο, που διακηρύσσει το πεπρωμένο της, ως η σωτήρας του μαγεμένου δάσους. Η Οντέτ παρεμποδίζεται από μια συντριπτική αίσθηση ανασφάλειας, πείθει τον εαυτό της, ως ακατάλληλο για να σώσει το δάσος, όταν ο κακός μάγος Ρόθμπαρτ την μετατρέπει σε κύκνο.
Ενισχυμένη από την δύναμη του μαγικού κρυστάλλου, η Οντέτ ορκίζεται να νικήσει τον Ρόθμπαρτ. Εν τω μεταξύ, το άνθος της αγάπης μεταξύ της Οντέτ και του Πρίγκιπα Ντανιέλ οδηγεί την Οντέτ να βρει το θάρρος μέσα της, σε συνδυασμό με την εξυπνάδα της και την αληθινή αγάπη ανάμεσα σε εκείνη και τον Πρίγκιπα, αποδεικνύεται αρκετά ισχυρή για να νικήσει τον Ρόθμπαρτ.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες βασισμένες σε παραμύθια Κατηγορία:Ταινίες του 2003 Κατηγορία:Αγγλόφωνες ταινίες Κατηγορία:Καναδικές ταινίες Κατηγορία:Καναδικές ταινίες φαντασίας Κατηγορία:Καναδικές ταινίες κινουμένων σχεδίων Κατηγορία:Barbie (ταινίες) Κατηγορία:Αμερικανικές ταινίες κινουμένων σχεδίων Κατηγορία:Ταινίες κινουμένων σχεδίων του 2003
Ζαμπεγκάλ
Το Ζαμπεγκάλοβο είναι το όνομα διάφορων χωριών στην δημοκρατία των Ουντμούρτ της Ρωσίας:
Παγκατσάνο
Το Παγκατσάνο (ιταλικά: Pagazzano) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Πίτερ Μπρουκ
O Πίτερ Στίβεν Πολ Μπρουκ (Peter Stephen Paul Brook, 21 Μαρτίου 1925 – 2 Ιουλίου 2022) ήταν Άγγλος σκηνοθέτης του θεάτρου και του κινηματογράφου, ο οποίος είχε τη βάση του στη Γαλλία από τις αρχές της δεκαετίας του 1970. Έχει κερδίσει πολλά βραβεία Tony και Emmy, ένα βραβείο Laurence Olivier, ένα Praemium Imperiale και ένα Prix Italia. Έχει χαρακτηριστεί «ο μεγαλύτερος εν ζωή θεατρικός σκηνοθέτης».
Με τo Royal Shakespeare Company, ο Brook σκηνοθέτησε την πρώτη αγγλόφωνη παραγωγή του Marat/Sade το 1964. Ανέβηκε στο Μπρόντγουεϊ το 1965 και κέρδισε το βραβείο Tony καλύτερου θεατρικού έργου και ο Μπρουκ του καλύτερου σκηνοθετη.
Απεβίωσε στις 2 Ιουλίου 2022 στο Παρίσι.
Αριθμός Ράιχερτ
Ο αριθμός Ράιχερτ (Αριθμός Ράιχερτ ή αριθμός Ράιχερτ-Μάισλ-Βόλνι) είναι παράμετρος για την εκτίμηση λίπους που δείχνει πόσα πτητικά λιπαρά οξέα μπορούν να εξαχθούν από το λίπος με σαπωνοποίηση. Ισούται με τον αριθμό των χιλιοστογραμμαρίων διαλύματος υδροξειδίου κανονικότητας 0,1Ν που απαιτούνται για την εξουδετέρωση των υδατοδιαλυτών πτητικών λιπαρών οξέων που έχουν ληφθεί με απόσταξη και διήθηση 5 γραμμαρίων ορισμένου σαπωνοποιημένου λίπους. Το διάλυμα υδροξειδίου για την ογκομέτρηση παρασκευάζεται με καυστικό νάτριο, καυστικό κάλιο ή υδροξείδιο του βαρίου.
Ο αριθμός είναι δείκτης για τα υδρόφιλα λιπαρά οξέα σε βρώσιμα λίπη, και είναι ιδιαίτερα υψηλός στο βούτυρο.
Η προέλευση του ονόματος είναι οι χημικοί που ανέπτυξαν τη μέθοδο, Εμίλ Ράιχερτ και Έμεριχ Μάισλ (Emil Reichert και Emerich Meissl).
Βιβλιογραφία
Κατηγορία:Αναλυτική χημεία
Λα Σαβάν
Το Λα Σαβάν (γαλλικά: La Chavanne) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαβανό (γαλλικά: Chavannots).
Παραπομπές
Κατηγορία:Κοινότητες της Σαβοΐας
Μπεηλίκι του Τιτρί
thumb|Τα τρία μπεηλίκια στο εγιαλέτι του Αλγερίου Το μπεηλίκι του Τιτρί (αραβικά: بايلك التّيطري, οθωμανικά τουρκικά: طِطْره بكلڭى, τουρκικά: Tıtari Beyliği) ήταν ένα από τα τρία μπεηλίκια στο εγιαλέτι του Αλγερίου. Δημιουργήθηκε το 16ο αιώνα και διαλύθηκε με τη γαλλική κατάκτηση. Βρισκόταν στο κέντρο του εγιαλετίου και λόγω της εγγύτητας της Μεντέα με την πρωτεύουσα Αλγέρι, ήταν το λιγότερο προσωποκεντρικό μπεηλίκι του εγιαλετίου και περισσότερο υποκείμενο στις επιρροές της κεντρικής εξουσίας και του Αλγερίου.
Παραπομπές
Κατηγορία:Ιστορία της Αλγερίας
Παλαντίνα
Η Παλαντίνα (ιταλικά: Paladina) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Μπεηλίκι της Δύσης
Ιστορία
Με την επιστροφή του στο Μοσταγκανέμ το 1563, έπειτα από την εκστρατεία του εναντίον του Μερς ελ-Κεμπίρ, ο Χασάν πασάς αποφάσισε να έρθει σε επαφή με το Αλγέρι και να οργανώσει τον αγώνα κατά της Ισπανίας. . Ο Χασάν πασάς όρισε τον Μπου Κεντιντζά ως διοικητή. Ο Μπου Κεντιντζά οργάνωσε την περιοχή, διόρισε από έναν καΐντ σε κάθε μεγαλούπολη και επέλεξε ως κατοκία του τη Μαζούνα, ενώ συσπείρωσε τις φυλές μαχζέν, παρέχοντάς τους προνόμια και τη δύναμη να επιβάλονται ενάντια στις φυλές που επαναστατούσαν.
Η Μαζούνα παρέμεινε μέχρι το τέλος του δεκάτου εβδόμου αιώνα, η πρωτεύουσα του μπεηλικίου. Ο μπέης, Μουσταφά Μπουσελαγκέμ μετέφερε την έδρα του στη Μάσκαρα επειδή βρισκόνταν σε ποιο κεντρικό σημείο, ενώ κατέλαβε το Οράν από τους Ισπανούς το 1708, το οποίο στη συνέχεια έγινε η κατοικία του Μπέη. Αλλά το 1732, οι Ισπανοί ανέκτησαν την πόλη και ο Μπουσελαγκέμ κατέφυγε στο Μοσταγκανέμ. Το 1748, οι Κουλουγλίδες εξεγέρθηκαν στο Τλεμσέν σε μια προσπάθεια να σχηματίσουν ένα είδος κυβέρνησης, αλλά η εξέγερση καταστάλθηκε. Το 1754 ξέσπασε μια νέα εξέγερση στην πόλη, που διοργάνωσε ο αρχηγός Ρατζέμ.
Το 1779, ο Μοχάμεντ ελ-Κεμπίρ διορίστηκε μπέης της Μάσκαρα, αποκατέστησε την τάξη και οργάνωσε το μπεηλίκι, ενώ επανακατέλαβε το Οράν από τους Ισπανούς το 1792, γεγονός για το οποίο του αποδώθηκε το προσωνύμιο «ελ-Κεμπίρ». Το Οράν έγινε η πρωτεύουσα του μπεηλικίου. Μετά το θάνατό του το 1799, ο γιος του Οθμάν ορίστηκε μπέης. Η επαρχία αντιμετώπισε και πάλι δυσκολίες. κυρίως, φυλετικές εξεγέρσεις που υποκινήθηκαν από τους μαραμπούτ και τις θρησκευτικές αδελφότητες Τιτζανίγια και Ντερκάουα.
Βιβλιογραφία
Κατηγορία:Ιστορία της Αλγερίας
Λε Σαβάν-αν-Μωριέν
Οι κάτοικοί του είναι γνωστοί ως Σαβαναίν (γαλλικά: Chavannains).
Παραπομπές
Κατηγορία:Κοινότητες της Σαβοΐας
Ο άντρας με το καφέ κοστούμι
Το Ο άντρας με το καφέ κοστούμι (πρωτότυπος τίτλος: The Man in the Brown Suit) είναι κατασκοπικό μυθιστόρημα γραμμένο από την Άγκαθα Κρίστι. Η συγγραφέας το εμπνεύστηκε και εν μέρει το "συναρμολόγησε" κατά τη διάρκεια της μεγάλης περιοδείας της στη Βρετανική Κοινοπολιτεία το 1922, ενώ το έγραψε στο διαμέρισμά της στο Ερλς Κορτ ανακαλώντας στη μνήμη της τα μαγευτικά αφρικάνικα τοπία. Ο χαρακτήρας του συνταγματάρχη Ρέις, που παίζει καθοριστικό ρόλο στην πλοκή του έργου, εμφανίζεται σε άλλα τρία βιβλία της Κρίστι, ενώ το απαιτητικό αφεντικό του πρώην συζύγου τής Κρίστι ζήτησε να τον συμπεριλάβει στο επόμενο βιβλίο της, κάτι που η συγγραφέας έκανε εδώ με τον χαρακτήρα του Γιούστας Πέντλερ.
Πλοκή
Η νεαρή και όμορφη Αν Μπέντινγκφελντ καταφθάνει στο Λονδίνο αναζητώντας την περιπέτεια. Και η περιπέτεια δεν καθυστερεί στο ραντεβού τους. Λίγο καιρό μετά την εγκατάστασή της στη βρετανική πρωτεύουσα, στον υπόγειο, ένας άντρας που αναδίδει μια παράξενη μυρωδιά ναφθαλίνης πέφτει στις γραμμές του τρένου και πεθαίνει μπρος στα μάτια της. Η αστυνομία αποφαίνεται πως είναι ατύχημα. Τότε όμως ποιος είναι ο άντρας με το καφέ κοστούμι που εξέταζε το πτώμα προτού το βάλει στα πόδια; Διαθέτοντας μόνο ένα αινιγματικό στοιχείο, η Αν είναι αποφασισμένη να εντοπίσει να εντοπίσει τον μυστηριώδη δολοφόνο και να τον παραδώσει στη δικαιοσύνη.
Πηγές
Κατηγορία:Μυθιστορήματα της Αγκάθα Κρίστι
Παλατσάγκο
Το Παλατσάγκο (ιταλικά: Palazzago) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Srpski film
Το Srpski film (σερβικά: Српски филм, διεθνής τίτλος: A Serbian Film) είναι μία σερβική ταινία τρόμου του 2010. Η παραγωγή και η σκηνοθεσία έγινε από τον Σρντάν Σπασόγιεβιτς, το σενάριο γράφτηκε από τον ίδιο τον σκηνοθέτη και από τον Αλεξάνταρ Ραντιβόγιεβιτς. Πρωταγωνιστούν οι Σρνταν Τοντόροβιτς, Γέλενα Γκαβρίλοβιτς και ο Σεργκέι Τριφούνοβιτς.
Η υπόθεση της ταινίας επικεντρώνεται σε έναν πορνοστάρ, που έχει αποσυρθεί, και του οποίου του γίνεται πρόταση να συμμετάσχει σε μία σινεφίλ ταινία, όμως γρήγορα αντιλαμβάνεται ότι πρόκειται για μία ταινία πορνό, για ξεχωριστό κοινό, η οποία έχει, μεταξύ άλλων, θέματα όπως η νεκροφιλία και η παιδοφιλία. Η ταινία, από το ντεμπούτο της, συγκέντρωσε προσοχή εξαιτίας των λεπτομερών απεικονίσεων σε σκηνές βιασμού, νεκροφιλίας και παιδοφιλίας. Έτσι, η ταινία λογοκρίθηκε και απαγορεύτηκε σε αρκετές χώρες, όπως για παράδειγμα η Ισπανία, η Γερμανία, η Αυστραλία, η Νέα Ζηλανδία, η Νορβηγία και άλλες.
Εξωτερικοί σύνδεσμοι
Κατηγορία:Ταινίες του 2010 Κατηγορία:Σερβόφωνες ταινίες Κατηγορία:Ουκρανόφωνες ταινίες Κατηγορία:Αγγλόφωνες ταινίες Κατηγορία:Σουηδόφωνες ταινίες Κατηγορία:Σερβικές ταινίες Κατηγορία:Σερβικές δραματικές ταινίες Κατηγορία:Ταινίες τρόμου Κατηγορία:Ερωτικές θρίλερ ταινίες Κατηγορία:Σκηνοθετικό ντεμπούτο σε ταινίες Κατηγορία:Ταινίες exploitation Κατηγορία:Ταινίες σχετικά με σεξουαλική κακοποίηση Κατηγορία:Θρίλερ ταινίες Κατηγορία:Ταινίες με θέμα την παιδοφιλία Κατηγορία:Ταινίες γυρισμένες στη Σερβία
Σανά (Σαβοΐα)
Το Σανά (γαλλικά: Chanaz, ) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σαναζιέν (γαλλικά: Chanaziens).
Παραπομπές
Κατηγορία:Κοινότητες της Σαβοΐας
Στάδιο Σμύρνης «Ατατούρκ»
Το Στάδιο Σμύρνης «Ατατούρκ» (τουρκικά: İzmir Atatürk Stadyumu) είναι στάδιο πολλαπλών χρήσεων στη Σμύρνη της Τουρκίας. Πήρε το όνομά του από τον Τούρκο πολιτικό Μουσταφά Κεμάλ Ατατούρκ. Επί του παρόντος χρησιμοποιείται κυρίως για ποδοσφαιρικούς αγώνες και περιστασιακά για αγώνες στίβου. Το γήπεδο έχει χωρητικότητα 51.295 θεατών. Άνοιξε το 1971 και ανακαινίστηκε πιο πρόσφατα το 2005. Οι ποδοσφαιρικές ομάδες της Σμύρνης, Αλτάι ΣΚ και Καρσίγιακα ΣΚ, χρησιμοποιούν περιστασιακά το στάδιο για αγώνες μεγάλης προσέλευσης. Ο στίβος του σταδίου έχει δέκα λωρίδες.
Το στάδιο έχει φιλοξενήσει τους Μεσογειακούς Αγώνες του 1971, τους Ισλαμικούς Αγώνες το 1980 και τη Θερινή Πανεπιστημιάδα του 2005. Το στάδιο φιλοξένησε επίσης τον τελικό του Κυπέλλου Τουρκίας το 2009, στον οποίο η Μπεσίκτας κέρδισε τη Φενέρμπαχτσε με 4-2, για να κατακτήσει το κύπελλο για 8η φορά.
Ο τραγουδιστής Μάικλ Τζάκσον σχεδίαζε να εμφανιστεί στο στάδιο στις 7 Οκτωβρίου 1992 στην περιοδεία του Dangerous World Tour, αλλά αυτή η παράσταση ακυρώθηκε λόγω ασθένειας.
Εξωτερικοί σύνδεσμοι
Κατηγορία:Στάδια ποδοσφαίρου στην Τουρκία Κατηγορία:Στάδια πολλαπλών χρήσεων στην Τουρκία
Ναυμαχία της Ζανζιβάρης
Στις 20 Σεπτεμβρίου 1914 το Königsberg προσπέρασε το πλοίο προφυλακής HMS Helmuth στην είσοδο του λιμένος της Ζανζιβάρης. Το Helmuth ήταν ανήμπορο να προειδοποιήσει το Pegasus για την προσέγγιση του Königsberg,[γιατί;] με αποτέλεσμα όταν το Konigsberg άρχισε τους πυροβολισμούς, το Pegasus κατελήφθη εξ' ολοκλήρου από έκπληξη. Το αποτέλεσμα ήταν το Pegasus να υποστεί σοβαρές ζημίες πριν ακόμα καταφέρει να επιστρέψει τα πυρά.
Τα πυροβόλα του Königsberg υπερτερούσαν αυτών στο Pegasus, τα οποία συνεπώς δεν μπορούσαν να βλάψουν τον αντίπαλό τους. Η μονόπλευρη μάχη κατέληξε σε Γερμανική νίκη, το Pegasus βυθίστηκε αργά της ίδιας ημέρας, έχοντας απολέσει 38 μέλη από το πλήρωμά του.
Ιστορικό
αριστερά|μικρογραφία|250x250εσ|Το SMS Königsberg. αριστερά|μικρογραφία|250x250εσ|Το HMS Pegasus.|σύνδεσμος=Special:FilePath/HMS_Pegasus_(1897).jpg Λίγο μετά το έκρηξη του Πρώτου Παγκοσμίου Πολέμου, στις 19 Σεπτεμβρίου 1914, ο Max Looff διοικητής του ελαφρού καταδρομικού SMS Königsberg εφοδιαζόταν με άνθρακα στο δέλτα του Ποταμού Ρουφίτζι, όταν έμαθε από παράκτιους παρατηρητές, ότι ένα Βρετανικό πολεμικό πλοίο είχε εισέλθει στο λιμένα της Ζανζιβάρης. Ο Looff υπέθεσε ότι το καταδρομικό στη Ζανζιβάρη ήταν είτε το HMS Astraea, είτε το HMS Pegasus και διέταξε άμεση επίθεση. Καθώς το Königsberg είχε προσφάτως εφοδιαστεί, ήταν ετοιμοπόλεμο. Το Königsberg αναχώρησε με την απογευματινή παλίρροια και κατευθύνθηκε προς τη Ζανζιβάρη.
Το καταδρομικό προστασίας Pegasus, υπό τις διαταγές του Πλοιάρχου John Ingles, είχε μόλις αποχωρήσει από τη συντροφιά των HMS Astraea και Hyacinth για τη Ζανζιβάρη, προκειμένου να επισκευάσει τους λέβητες και τις μηχανές του. Στη Ζανζιβάρη επίσης, οι Βρετανοί είχαν οπλίσει το καταληφθέν Γερμανικό ρυμουλκό HMS Helmuth με ένα πυροβόλο 3 λιβρών και το τοποθέτησαν στην είσοδο του λιμένος, ως σκάφος προφυλακής.
Μάχη
Τα ξημερώματα της 20ής Σεπτεμβρίου, το Königsberg εισήλθε το νότιο άκρο της Ζανζιβάρης, προσέγγισε και προσπέρασε το σκάφος προφυλακής Helmuth, βάλλοντάς του μερικές προειδοποιητικές βολές την ώρα που το προσπερνούσε. Το Helmuth δεν είχε τη δυνατότητα ούτε να αποτρέψει την είσοδο του Königsberg στον λιμένα αλλά και ούτε να προειδοποιήσει το Pegasus για την προσέγγιση του Γερμανικού καταδρομικού.
Όταν το Königsberg πλησίασε το Pegasus σε ακτίνα 8.200 m (9.000 yd), άρχισε τους κανονιοβολισμούς. Το Pegasus ήταν αγκυροβολημένο στο Λιμένα της Ζανζιβάρης, προετοίμαζε ατμό και εκείνη τη στιγμή ήταν αβοήθητο. Για 20 λεπτά περίπου, ενώ έβαλε το Königsberg, το Pegasus παρέμεινε ακίνητο. Το Pegasus ανάρτησε τη λευκή συμβολική σημαία (White Ensign) του Βασιλικού Ναυτικού και ξεκίνησε τις βολές, αλλά τα βλήματά του έπεφταν στο νερό, αρκετά μακρυά από το Königsberg. Το ελαφρύ καταδρομικό σιγά-σιγά συνέχισε προς τα εμπρός και πυροβόλησε έως ότου η εμβέλεια είχε κλειδώσει εντός των 6.400 m (7.000 yd). Ένας από τους πρώτους Βρετανούς ναύτες που πληγώθηκε, ήταν ο αξιωματικός βολής Υποπλοίαρχος Richard Turner, ο οποίος τραυματίστηκε και στα δύο του πόδια, έχοντας κατακρεουργηθεί από θραύσματα οβίδας. Παρά τους τραυματισμούς του, ο Turner κινητοποίησε τους άντρες του, λέγοντάς τους· «Συνεχίστε, λεβέντες, είμαστε ξεπερασμένοι και κατεστραμμένοι· αλλά ανάθεμά τους, και κρατηθείτε ψιλά!» ("Keep it up, lads, we’re outclassed and done for; but damn them, and keep it up!").
Αφού το Königsberg είχε τελειώσει με το Pegasus, αναχωρώντας, πυροβόλησε μερικές βολές προς το Helmuth, του οποίου το πλήρωμα κατάφερε να εγκαταλείψει το πλοίο προτού οι κανονιοβολισμοί του Γερμανικού καταδρομικού χτυπήσουν το ρυμουλκό. Έχοντας επιτύχει μια σαφή νίκη, το Königsberg γύρισε και κατευθύνθηκε πίσω προς το δέλτα του ποταμού Ρουφίτζι.
Επακόλουθο
Οι απώλειες για το Βασιλικό Ναυτικό, ήσαν το Pegasus βυθισμένο και το Helmuth κατεστραμμένο. Τριάντα οκτώ Βρετανοί ναύτες από το Pegasus είχαν σκοτωθεί και άλλοι 55 ναύτες τραυματίστηκαν, οι περισσότεροι από τους οποίους ήσαν στο κατάστρωμα όταν χτυπήθηκαν. Ο ιατρός του πλοίου Alfred J. Hewitt ήταν στο κατάστρωμα του Pegasus fαπό την έναρξη της μάχης έως και τη λήξη της, βοηθώντας τους πληγωμένους ναύτες και πεζοναύτες. Αργότερα, ο Κυβερνήτης Ingles, αναγνώρισε την θαρραλέα συμπεριφορά του Hewitt, σε μια αναφορά σχετικά με τη μάχη. Αν και το Helmuth είχε βληθεί από το Königsberg, η ζημιά στο ρυμουλκό ήταν σχετικά μικρή και το πλήρωμά του κατόρθωσε να επανεπιβιβαστεί, μόλις απομακρύνθηκε το Königsberg. Στο Helmuth σκοτώθηκε μόνο ένα άτομο, ένας μη καταγεγραμμένος ντόπιος ο οποίος εργαζόταν στο μηχανοστάσιο.
Το νοσοκομειακό πλοίο HMHS Gascon και το Σκωτσέζικο εμπορικό πλοίο SS Clan Macrae, διέσωσαν τους επιζώντες του Pegasus. Οι είκοσι τέσσερις Βρετανοί ναύτες που σκοτώθηκαν στη μάχη, ετάφησαν σε κοινό τάφο στο κοιμητήριο της νήσου Γκρέϊβ (Grave island), της Ζανζιβάρης, ενώ άλλοι 14 αναπαύτηκαν στο κοιμητήριο της πόλης, πριν μεταφερθούν το 1971, στο πολεμικό κοιμητήριο του Νταρ ες Σαλάαμ (Dar es Salaam). Οι Βρετανοί διέσωσαν από το ναυάγιο έξι από τα πυροβόλα του Pegasus και αργότερα τα χρησιμοποίησαν σε χερσαίες επιχειρήσεις στην εκστρατεία της Ανατολικής Αφρικής.
Σημειώσεις
<references group="Σημ."/>
Παραπομπές
• 2
Πρόσθετη ανάγνωση
Κατηγορία:Τανζανία Κατηγορία:Ζανζιβάρη Ζανζιβαρη
Παλόσκο
Το Παλόσκο (ιταλικά: Palosco) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Βουκολιές Χανίων
Οι Βουκολιές (επίσημο: αι Βουκολιαί) είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Από το 1999 έως το 2010 ήταν έδρα του τότε Δήμου Βουκολιών. Στις Βουκολιές έδωσαν μάχη οι Κρητικοί με τους Τούρκους στον Πύργο τον Φεβρουάριο του 1897.
Δείτε Κοινότητα Βουκολιών
Παραπομπές
κατηγορία:Δήμος Πλατανιά Κατηγορία:Χωριά του νομού Χανίων
Ματ ΛεΜπλάνκ
Ο Μάθιου Στίβεν "Ματ" ΛεΜπλάνκ (αγγλικά: Matthew Steven "Matt" LeBlanc, 25 Ιουλίου 1967) είναι Αμερικανός ηθοποιός, κωμικός και παραγωγός. Περισσότερο γνωστός είναι για τον ρόλο του στη δημοφιλέστατη αμερικανική τηλεοπτική σειρά Φιλαράκια, ως Joey Tribbiani, η οποία διήρκεσε από το 1994 έως και το 2004. Από αυτόν τον ρόλο του έλαβε 3 υποψηφιότητες για Emmy. Αργότερα συμμετείχε στη σειρά Episodes, στην οποία ερμηνεύει τον εαυτό του μυθοπλαστικά. Μέσω αυτής της σειράς υπήρξε τέσσερις φορές υποψήφιος για Emmy, ενώ κέρδισε και μία Χρυσή Σφαίρα. Από το 2016 μεχρι το 2019 ήταν συμπαρουσιαστής στο Top Gear.
Εξωτερικοί σύνδεσμοι
Κατηγορία:Αμερικανοί κωμικοί Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Ιταλοαμερικανοί Κατηγορία:Βραβευμένοι με Χρυσή Σφαίρα
Λευκή της Γαλλίας, δούκισσα της Αυστρίας
Βιογραφία
Ήταν η πρώτη κόρη του Φιλίππου Γ΄ της Γαλλίας και της δεύτερης συζύγου του Μαρίας της Βραβάντης, κόρης του Ερρίκου Γ΄ δούκα της Βραβάντης. Τα μεγαλύτερα ετεροθαλή αδέλφια της με την πρώτη σύζυγο του πατέρα της Ισαβέλλα της Αραγωνίας ήταν ο Φίλιππος Δ΄ της Γαλλίας και ο Κάρολος κόμης του Βαλουά· τα αμφιθαλή αδέλφια της ήταν ο Λουδοβίκος κόμης του Εβρέ και η Μαργαρίτα της Γαλλίας.
Οι αρραβώνες της Λευκής
Η Λευκή αρραβωνιάστηκε 4 φορές πριν τον κανονικό της γάμο: την πρώτη φορά αρραβωνιάστηκε τον Ιωάννη Α΄ μαρκήσιο του Ναμύρ (Σεπτέμβριος 1290) και στις 31 Ιουλίου 1291 τον διάδοχο του Αγγλικού θρόνου Εδουάρδο πρίγκιπα της Ουαλίας, ο οποίος τελικά θα νυμφευτεί αντί για αυτήν την ανιψιά της Ισαβέλλα. Ο τρίτος αρραβώνας της έγινε με τον ίδιο τον Άγγλο βασιλιά Εδουάρδο Α΄, πατέρα του προηγουμένου, ο οποίος μαθαίνοντας τα νέα για την εξαιρετική ομορφιά της Λευκής αποφάσισε να διακόψει τον αρραβώνα της με τον ανήλικο γιο του για να τη νυμφευτεί ο ίδιος (1293)· ο βασιλιάς είχε χηρέψει 3 χρόνια πριν, ενώ ήταν ήδη 54 ετών. Ο Φίλιππος Δ΄ συμφώνησε, υπό την προϋπόθεση να κλειστεί ειρήνη ανάμεσα στις δυο χώρες και να του παραχωρηθεί η Γασκώνη. Τότε ο Εδουάρδος Α΄ έστειλε στη Γαλλία τον μικρότερο αδελφό του Εδμόνδο Κράουτσμπακ για να συνοδεύσει τη νύφη στην Αγγλική βασιλική Αυλή. Στη διαδρομή όμως έμαθε, ότι η Λευκή είχε ήδη αρραβωνιαστεί για τέταρτη φορά με άλλον· αντί για αυτήν ο Φίλιππος Δ΄ του πρόσφερε σαν νύφη τη μικρότερη αδελφή της, τη Μαργαρίτα. Αλλά ο Εδουάρδος Α΄, που ήθελε οπωσδήποτε την Λευκή, αρνήθηκε και ετοιμάστηκε να κηρύξει πόλεμο στη Γαλλία, όμως τελικά -μετά από 5 χρόνια διαπραγματεύσεις και με την μεσολάβηση του πάπα- θα τη νυμφευτεί με αντάλλαγμα την περιοχή της Γκιέννης και ένα ετήσιο εισόδημα 15.000 φράγκων, τα οποία δόθηκαν ως προίκα στην Μαργαρίτα.
Ο τέταρτος αρραβώνας της Λευκής πριν τον γάμο της έγινε με τον Ιωάννη Β΄ κόμη της Ολλανδίας.
Οικογένεια
Σύζυγός της έγινε τελικά ο Ροδόλφος Α΄ των Αψβούργων, δούκας της Αυστρίας και της Στυρίας και γιος του Αλβέρτου Α΄ της Γερμανίας· ο γάμος έγινε στις 25 Μαΐου 1300. Το μοναδικό παιδί που έκανε ήταν ένας γιος (1304), ο οποίος δηλητηριάστηκε τον Μάρτιο του 1306.
Η Λευκή απεβίωσε 23 ετών μετά από μία αποβολή και τάφηκε στον ναό των Μινοριτών στη Βιέννη.
Σινιέν
Το Σινιέν (γαλλικά: Chignin) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Σινιεραίν (γαλλικά: Chignerains).
Παραπομπές
Κατηγορία:Κοινότητες της Σαβοΐας
Σεντριέ
Το Σεντριέ (γαλλικά: Chindrieux) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Παραπομπές
Κατηγορία:Κοινότητες της Σαβοΐας
Πάρρε
Το Πάρρε (ιταλικά: Parre) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Κονιέν
Το Κονιέν (γαλλικά: Cognin) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Κονιερώ (γαλλικά: Cognerauds).
Παραπομπές
Κατηγορία:Κοινότητες της Σαβοΐας
Παρτζάνικα
Η Παρτζάνικα (ιταλικά: Parzanica) είναι ιταλικός δήμος στην Επαρχία του Μπέργκαμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Μπέργκαμο
Κλερί (Σαβοΐα)
Το Κλερί (γαλλικά: Cléry) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.
Οι κάτοικοί του είναι γνωστοί ως Κλαρολαίν (γαλλικά: Clarollains).
Παραπομπές
Κατηγορία:Κοινότητες της Σαβοΐας
Γερμανικές γενικές εκλογές Μαρτίου 1933
Στις 5 Μαρτίου 1933, διενεργήθηκαν οι τελευταίες πολυκομματικές γενικές (ομοσπονδιακές) εκλογές της προπολεμικής Γερμανίας.
Σε μια ιδιαίτερα ταραχώδη περίοδο, με την κυβέρνηση του Αδόλφου Χίτλερ να έχει ήδη εξαπολύσει ένα κύμα διώξεων αντι-φρονούντων, και να έχει θέσει σε εφαρμογή ήδη δυο διατάγματα, περιοριστικά της ελεύθερης έκφρασης του γερμανικού λαού, οι εκλογές διεξήχθησαν μέσα σε ένα κλίμα ανησυχίας και φόβου.
Το «Εθνικοσοσιαλιστικό Γερμανικό Εργατικό Κόμμα» (NSDAP) διατήρησε την πρωτοκαθεδρία στις προτιμήσεις των ψηφοφόρων με ποσοστό 43.9 %, αυξάνοντας μάλιστα τα ποσοστά του κατά 10 μονάδες σε σχέση με τις προηγούμενες εκλογές αλλά χωρίς -ούτε τώρα- να καταφέρει να αποσπάσει την πολυπόθητη αυτοδυναμία. Όσον αφορά στα δύο κόμματα της αντίθετης ιδεολογίας, το μεν Σοσιαλδημοκρατικό (SPD) κατάφερε λίγο πολύ να κρατήσει τα ποσοστά του σε σχέση με τις αμέσως προηγούμενες εκλογές του Νοεμβρίου του 1932 (18.3% έναντι 20.43% τον Νοέμβριο του 1932), το δε Κομμουνιστικό (KPD) κατάφερε αν και είχε μείωση 4 περίπου ποσοστιαίων μονάδων, να κερδίσει ένα 12.3% των γερμανών ψηφοφόρων (έναντι 16.8 % τον Νοέμβριο του 1932).
Το κυβερνητικό σχήμα, τελικά προέκυψε από τη συνεργασία του NSDAP με τον συνασπισμό των εθνικιστικών κομμάτων KSWR.
Η πορεία προς τις εκλογές
Την αναρρίχηση του Αδόλφου Χίτλερ στην Καγκελαρία του Ράιχ, στις 30 Ιανουαρίου του 1933, ακολούθησαν οι εκλογές με τις οποίες στην ουσία ζητούσε την αποδοχή της κυβέρνησής του από τον γερμανικό λαό. Με το προεδρικό διάταγμα της 1ης Φεβρουαρίου του 1933 διαλύθηκε το Ράιχσταγκ και προκηρύχτηκαν εκλογές για τις 5 Μαρτίου, που συνέπεσαν με τις εκλογές του κρατιδίου της Πρωσίας. Την ίδια μέρα, ο Χίτλερ εκφώνησε από ραδιοφώνου μια σημαντική ομιλία (η οποία αναδημοσιεύτηκε στις εφημερίδες) όπου, περιγράφοντας τη μέχρι τότε πορεία της Γερμανίας, τα «14 χρόνια διακυβέρνησης από τους Μαρξιστές», τις ταπεινωτικές για τη Γερμανία αποφάσεις της Συνθήκης των Βερσαλλιών, τις μάχες του κόμματός του να αντισταθεί στον «Μπολσεβικισμό» και τον «Αναρχισμό», έθετε σε γνώση του γερμανικού λαού τις βάσεις και τους στόχους της διακυβέρνησής του, αρχίζοντας στην ουσία την προεκλογική του εκστρατεία.
Στις 7 Φεβρουαρίου οι Σοσιαλδημοκράτες ξεκίνησαν την προεκλογική τους εκστρατεία στο Βερολίνο, ενώ τρεις μέρες αργότερα, στις 10 Φεβρουαρίου έκανε την έναρξη της εκστρατείας του και ο Χίτλερ, με μια ομιλία του στο ιστορικό στάδιο του Βερολίνου, "Berliner Sportpalast". Προετοιμάζοντας το κλίμα τρόμου που θα ακολουθούσε τις επόμενες μέρες, ο τότε «Υπουργός Εσωτερικών» του κρατιδίου της Πρωσίας, Χέρμαν Γκαίρινγκ εξέδωσε στις 17 Φεβρουαρίου μια διαταγή στην οποία καλούσε τους αστυνομικούς να μη διστάσουν να κάνουν χρήση των όπλων τους όταν η κατάσταση το απαιτούσε. Λίγες μέρες αργότερα έδωσε την εξουσία στα SA, τα SS και τα μέλη του Στάλχελμ να λειτουργήσουν ως βοηθητική Αστυνομία (Hilfspolizei).
Το Κομμουνιστικό Κόμμα έκανε την πρώτη και τελευταία δημόσια προεκλογική του συγκέντρωση στις 23 Φεβρουαρίου, με ομιλητή τον υποψήφιο για την έδρα της πόλης, Βίλελμ Πικ (Wilhelm Pieck) του οποίου όμως η ομιλία δεν ολοκληρώθηκε λόγω της διάλυσης της συγκέντρωσης από την Αστυνομία.
Με βάση το διάταγμα «Διάταγμα για την προστασία του Λαού και του Κράτους» της 28ης Φεβρουαρίου, - που ακολούθησε τον εμπρησμό του Ράιχσταγκ στις 27 Φεβρουαρίου 1933, το Εθνικοσοσιαλιστικό Κόμμα με τις παραστρατιωτικές του οργανώνεις των SA και των SS επιδόθηκε σε μια εκστρατεία εκφοβισμού του πληθυσμού προκειμένου να καθοδηγήσει την ψήφο των πολιτών και να εξασφαλίσει μια συντριπτική νίκη.
Το Κομμουνιστικό Κόμμα στην ουσία τελούσε υπό διωγμό αφού παράλληλα με την προεκλογική εκστρατεία, 4000 μέλη του, συμπεριλαμβανομένου του αρχηγού του Έρνστ Τέλμαν, συνελήφθησαν και φυλακίστηκαν στα πρώτα στρατόπεδα συγκέντρωσης που λειτούργησαν γι' αυτό το σκοπό. Το ίδιο συνέβη και σε πολλά μέλη του Σοσιαλδημοκρατικού Κόμματος, αναγκάζοντας την ηγεσία του να μετεγκατασταθεί στην Πράγα.
Εκτίμηση των αποτελεσμάτων
Η δυναμική παρουσία της Αστυνομίας φαίνεται ότι έφερε αποτελέσματα, κατά κύριο λόγο στην αύξηση του ποσοστού συμμετοχής, το οποίο αυξήθηκε κατά 8 ποσοστιαίες μονάδες, σε σχέση με τις προηγούμενες εκλογές. Το Εθνικοσοσιαλιστικό κόμμα ήταν αυτό που επωφελήθηκε περισσότερο της αύξησης της συμμετοχής, αφού ανέβασε τα ποσοστά του κατά 10% περίπου, σε σχέση με τον Νοέμβριο του 1932. Ωστόσο η μεγάλη έκπληξη των εκλογών αυτών, ήταν ότι παρά τόσες νόμιμες και παράνομες προσπάθειες δεν κατάφερε να πάρει αυτοδυναμία και έτσι κατέφυγε και πάλι στην κοινοβουλευτική σύμπραξη των ομοϊδεατών του, του «Συνασπισμού Μαύρου - Άσπρου - Κόκκινου», των Άλφρεντ Χούγκενμπεργκ, («Γερμανικό Εθνικό Λαϊκό Κόμμα» (DNVP) Φραντς φον Πάπεν (ανεξάρτητος) και Φραντς Ζέλτε (Στάλχελμ).
Ο μεγάλος ηττημένος αυτών των εκλογών ήταν το «Κομμουνιστικό Κόμμα Γερμανίας». Ολοκληρωτικά αποκλεισμένο από τη δυνατότητα προεκλογικής εκστρατείας και πανταχόθεν βαλλόμενο ως υπεύθυνο για απόπειρα επανάστασης, φυσικό ήταν να πληγεί στην εκλογική αναμέτρηση. Ωστόσο, παρόλα αυτά, πιθανολογείται και άμεση μετάβαση των ψηφοφόρων του στο Εθνικοσοσιαλιστικό κόμμμα, κυρίως εκείνων που είχαν βρει στέγη εκεί λόγω συγκυριών κατά τα χρόνια της ύφεσης της οικονομίας της Γερμανίας, και όχι λόγω ιδεολογίας. Ιδιαίτερα έντονο υπήρξε το φαινόμενο αυτό στην περιοχή της ανατολικής Πρωσίας, όπου αν και ιστορικό προπύργιο των μαρξιστικών κομμάτων, τώρα κινούνταν προς το NSDAP.
Τα κόμματα κεντρώου προσανατολισμού, όπως το «Κόμμα του Κέντρου» και το «Λαϊκό Κόμμα της Βαυαρίας» παρέμειναν σταθερά, έχοντας τους μόνιμους ψηφοφόρους τους κυρίως στη δυτική Γερμανία αλλά και στη Νότια.
Μετά τις εκλογές
Η πρώτη κίνηση της κυβέρνησης, την αμέσως επόμενη ημέρα, στις 6 Μαρτίου, ήταν να κηρύξει παράνομο το Κομμουνιστικό Κόμμα (με βάση το «Διάταγμα του εμπρησμού του Ράιχσταγκ») και να καταργήσει τις έδρες του στο Κοινοβούλιο. Στο νέο Κοινοβούλιο, - οι συνεδριάσεις του οποίου γίνονταν τώρα στο κτίριο "Kroll-Oper", (κτίριο όπερας Kroll) -με 566 έδρες συνολικά, το Εθνικοσοσιαλιστικό κόμμα είχε την απόλυτη πλειοψηφία.
Ωστόσο, αυτό δεν ήταν αρκετό προκειμένου ο Χίτλερ να πραγματοποιήσει τις αλλαγές που σχεδίαζε. Έτσι, χρησιμοποίησε την κυβερνητική πλειοψηφία για να καταφέρει να περάσει τον «Εξουσιοδοτικό Νόμο» ώστε να νομοθετεί και να κυβερνά ανεξέλεγκτος. Εκτός από τους σοσιαλδημοκράτες, όλα τα υπόλοιπα κόμματα υπερψήφισαν τον Νόμο, συμβάλλοντας έτσι στην αυτοκατάργησή τους. Στις 27 Μαρτίου ο νόμος τέθηκε σε ισχύ.
Παραπομπές
1933 1933 1933 1933
Διώξεις ειδωλολατρών στην ύστερη Ρωμαϊκή αυτοκρατορία
μικρογραφία|Η Ελληνίδα νεοπλατωνική φιλόσοφος και αστρονόμος [[Υπατία (370-415) ξυλοκοπήθηκε μέχρι θανάτου από όχλο Χριστιανών με ηγέτη τον Κύριλλο Α΄ στην Αλεξάνδρεια της Αιγύπτου, ήταν δείγμα της έλλειψης ανεκτικότητας στον πρώιμο Χριστιανισμό. ]] Οι διώξεις των ειδωλολατρών (παγανιστών) στην ύστερη Ρωμαϊκή αυτοκρατορία ξεκίνησαν προς το τέλος της βασιλείας του Μεγάλου Κωνσταντίνου όταν διέταξε τη λεηλασία και τις κατεδαφίσεις κάποιων ναών. Οι πρώτοι αντιπαγανιστικοί νόμοι από το χριστιανικό κράτος ξεκίνησαν με τον γιο του Κωνσταντίνου Α΄, τον Κωνστάντιο Β´ ο οποίος ήταν αντίπαλος του παγανισμού. Αυτοί οι διωγμοί στρέφονταν και κατά χριστιανικών ομάδων που θεωρούνταν ότι ήταν αιρετικές. Διέταξε να κλείσουν όλοι οι παγανιστικοί ναοί, απαγόρευσε τις παγανιστικές θρησκείες με την ποινή του θανάτου, και απομάκρυνε το παραδοσιακό Βωμό της Νίκης από τη Σύγκλητο. Κατά τη διάρκεια της βασιλείας του, οι χριστιανοί πολίτες ξεκίνησαν να βανδαλίζουν παγανιστικούς ναούς, τάφους και μνημεία. Αυτές οι διώξεις άρχισαν μετά από μια περίοδο διωγμών των Χριστιανών στην Αυτοκρατορία.
Από το 361 έως το 375, ο παγανισμός ήταν σχετικά ανεκτός. Τρεις αυτοκράτορες, ο Γρατιανός, ο Βαλεντινιανός Β΄ και ο Θεοδόσιος Α΄ ήταν αρκετά επηρεασμένοι από τον επίσκοπο του Μιλάνου, Αμβρόσιο. Με την εισήγηση του, οι κρατικές αντιπαγανιστικές πολιτικές αποκαταστάθηκαν Υπό την επίβλεψη του Αμβρόσιου, ο Θεοδόσιος Α΄ επηρεάστηκε στο να εκδώσει τον «θεοδοσιανό κώδικα» το 391. Ο Γρατιανός αφαίρεσε τον Βωμό της Νίκης για δεύτερη φορά. Οι Εστιάδες Παρθένες απαγορεύτηκαν και διαλύθηκαν και η πρόσβαση σε παγανιστικούς ναούς απαγορεύτηκε.
Κατά την διάρκεια της ζωής του, ο Κωνσταντίνος σταδιακά πλησίαζε όλο και περισσότερο τον Χριστιανισμό και απομακρύνθηκε από τις συγκρητικές τάσεις που κατά καιρούς υποστήριζε, επιδεικνύοντας, σύμφωνα με τους βιογράφους, ότι «ο Θεός των Χριστιανών είναι πράγματι ένας ζηλόφθονος θεός, ο οποίος δεν ανέχεται άλλους θεούς δίπλα του. Η Εκκλησία δεν θα μπορούσε ποτέ να αποδεχτεί ότι στέκεται στο ίδιο βάθρο με άλλα θρησκευτικά σώματα και κατακτούσε για τον εαυτό της τον ένα χώρο μετά τον άλλο».
H σύγχρονη ιστοριογραφία (λεγόμενη και "αναθεωρητική") αμφιβάλλει αν εφαρμόζονταν οι διάφοροι νόμοι κατά των παγανιστών. Δεν έγιναν δίκες και εκτελέσεις παγανιστών, οι δε ποινές αναφέρονται αόριστα ως "θείες και ανθρώπινες τιμωρίες". Ακόμα και για τα βαριά πρόστιμα που προβλέπονταν για τους αξιωματούχους, δεν υπάρχουν αναφορές ότι εφαρμόστηκαν τον 4ο και 5ο αιώνα. Η εξιστόρηση ότι ο Ιουστινιανός έκλεισε την Ακαδημία του Πλάτωνος θεωρείται ότι δεν ανταποκρίνεται στην αλήθεια.
Κατά την άποψη του Perez Zagorin, οι διώξεις απο την Χριστιανική εκκλησία εναντιον των ειδωλολατρών (αλλά και άλλων θρησκειών ή ακόμη και χριστιανικών αιρέσεων) λόγω της πρωτοφανούς έλλειψης ανεκτικότητας, ηταν ενας από τους λόγους που οδήγησαν την Ευρώπη στον μεσσαίωνα. Κατά τον ίδιο, η σύγχρονη αξία της ανεκτικότητας πηγάζει από τον Χριστιανισμό κατά την εποχή της Μεταρρύθμισης. O καθηγητής Alan Cameron (1938 – 2017) υποστήριξε ότι η αντίληψη περί θρησκευτικής σύγκρουσης παγανισμού-χριστιανισμού στη ρωμαϊκή αυτοκρατορία είναι μια καθαρά ιστοριογραφική κατασκευή, που παρουσίασε τον Μεγάλο Κωνσταντίνο σαν Χριστιανό σε αδιάλλακτη σύγκρουση με την παγανιστική Ρώμη.